*Tämä artikkeli käsittelee BtoB -yhtyeen jäsenenä toimivaa Lee Min-Hyukia. Block B -yhtyeen jäsenenä toimivasta Lee Min-Hyukista, joka tunnetaan myös taiteilijanimellä B-Bomb, kerrotaan sivulla B-Bomb.*

**Lee Min-hyuk** (hangul: 이민혁; hanja: 李旼赫; uudistettu latinisaatio: *I Min-hyeok*; s. 29. marraskuuta 1990), tunnettu yleisesti nimillä **Minhyuk** tai **Huta** (허타), on eteläkorealainen rap-artisti, laulaja-lauluntekijä, radiojuontaja ja näyttelijä. Hän on eteläkorealaisen poikabändin BtoB jäsen.

Elämäkerta
----------

Lee Minhyuk syntyi 29. marraskuuta 1990 Soulissa, Etelä-Koreassa. Hän valmistui Kwangsungin lukiosta, jonka jälkeen kävi Dankookin yliopistoa pääaineenaan musikaali. Lee on toiminut underground-musiikkona ja räppärinä nimellä Heota ja esiintynyt muiden artistien, kuten Block B:n Zicon sekä Park Kyungin, kappaleissa.

Lee aloitti asepalveluksensa poliisina 7. helmikuuta 2019.  Suoritettuaan asepalveluksensa hän palasi siviiliin 12. syyskuuta 2020. 

Heinäkuussa 2021 Minhyukin äänivalmentajalla todettiin COVID-19. Karanteenissa ollessaan Minhyukilla todettiin tartunta ja taudin pian pahennuttua hän joutui sairaalahoitoon. Palattuaan sairaalasta kahden viikon jälkeen, Minhyuk vetosi Instagram-livessään ihmisiä ottamaan viruksen vakavasti, kertoen kokemuksistaan ja oireistaan. Maailman terveysjärjestön (WHO) pääjohtaja Tedros Adhanom Ghebreyesus kiitti häntä Twitterissä tietoisuuden lisäämisestä asiasta.

Ura
---

### Ennen debyyttiä

Vuoden 2012 alussa Lee esiintyi yhdessä BtoB:n jäsenten Seo Eunkwangin, Im Hyunsikin, Jung Il-hoonin sekä BtoB:n alkuperäisen kokoonpanon jäsenen Lee Minwoon (debytoi myöhemmin C-Clownin jäsenenä T.K:na) kanssa JTBC:n tilannekomediassa *I live in Cheongdamdong.* Ohjelmassa Lee debytoi kuvitteellisen poikabändin *Invincible Chungdamin* jäsenenä numero 5 ennen BtoB:n virallista debyyttiä. 

### BtoB

Lee debytoi poikabändin BtoB jäsenenä vuonna 2012.   BtoB:n ensiesiintyminen oli musiikkiohjelmassa M Countdown 21. maaliskuuta.  Läpi vuosien, Minhyuk on osallistunut aktiivisesti BTOB:n musiikin säveltämiseen ja sanoittamiseen. 

16. marraskuuta 2020 Minhyuk debytoi BtoB:n alaryhmän BtoB 4U jäsenenä. 

### Sooloura

#### Näyttelijänä

Vuonna 2012 Lee liittyi TVN:n ohjelman *The Romantic & Idol 2* vakiojäseneksi. Vuodesta 2013 hän myös esiintyi useita kertoja ohjelmassa *Let's Go! Dream Team Season 2.*

Vuonna 2014 Lee sai sivuosaroolin draamasarjassa *A New Leaf* sekä *Love & War 2* :n idolispesiaalissa. Hän sai roolin televisio-ohjelmassa *Sweet, Savage Family* vuonna 2015.  Hän myös näytteli johtavassa roolissa web-draamassa *Nightmare Teacher*. 

Minhyuk näytteli myös historiallisessa elokuvassa *The Swordsman*, joka julkaistiin 2020.

Vuonna 2021 Minhyuk näytteli Choi Junhwann roolissa webdraamassa *Her Bucket List.* Minhyuk näytteli myös webdraamassa *Seoul Ghost Story (Goedam 2)*, joka julkaistiin elokuvana keväällä 2022. 

#### Urheilijana

Lee tunnetaan yhtenä parhaista idoli-urheilijoista. Hänen urheilullinen talenttinsa on tullut esille Idol Star Athletics Championships (ISAC) -yleisurheilukilpailuissa, joissa idolit mittelevät eri urheilulajeissa. Vuonna 2014 B-tiimi, jota Leen bändi BtoB oli osa, voitti kilpailun. Lee kruunattiin vuoden 2014 ISAC:n MVP:ksi (Most Valuable Player) ja palkittiin kolmella kultamitalilla ja yhdellä hopeamitalilla. 

Syksyllä 2021 Esquire Korea värväsi Minhyukin mukaan FIFA 22 -turnaukseen yhdessä muiden eteläkorealaisten artistien kanssa. 

Minhyuk on ollut *Men's Health* -lehden kansikuvamallina vuoden 2014 helmikuussa ja joulukuussa 2021.

#### Sooloartistina

Lee, nimellä Heota, oli räppärinä mukana Postmenin kappaleella "I'm OK", joka julkaistiin 14. heinäkuuta 2015. 

Lee tuotti itse kappaleen "Purple Rain", joka julkaistiin 10. elokuuta 2017. Kappaleella, joka oli osa BtoB:n projektia *Piece of BTOB,* oli mukana myös CHEEZE.  Saman vuoden joulukuussa julkaistiin JBJ:n Kim Sang Gyunin ja ELRIS:n Soheen yhteinen kappale "Childlike (유치 해도)", jonka Lee tuotti. 

Lee debytoi sooloartistina Japanissa viisi kappaletta sisältävällä EP-levyllään *Summer Diary* (夏の日記) 25. heinäkuuta 2018. 

Tammikuussa 2019 oli Leen korealainen soolodebyytti albumilla *Hutazone*, jonka tekemisen jokaiseen osa-alueeseen Lee itse osallistui.  Albumi sisältää yhteensä 11 kappaletta. 

Lee piti ensimmäiset soolokonserttinsa nimeltään *HUTAZONE: Two Night* 2. ja 3. helmikuuta 2019 Yes24 Live -hallissa Gwangjinissa, Soulissa.   

5. marraskuuta 2021 Lee Minhyuk julkaisi digitaalisen singlen "알아 (Good Night)". Hän sävelsi ja sanoitti kappaleen itse. 

Lee Minhyukin toinen studioalbumi *BOOM* julkaistiin 27. kesäkuuta 2022. Johtava single "Boom" edustaa hybrid wonk trap -genreä. Albumi menestyi kansainvälisillä ITunes-albumilistoilla ja johtava single nousi Bugs-kappalelistan kärkeen pian julkaisunsa jälkeen. Minhyuk osallistui kaikkien albumin 12 kappaleen tuottamiseen ja sanoitti kaikki kappaleet itse. Hän myös piti loppuunmyydyn kaksipäiväisen soolokonsertin *2022 LEE MINHYUK (HUTA) CONCERT [BOOM]* Bluesquare Mastercard Hallissa Soulissa 30. ja 31. heinäkuuta 2022.  BtoB:n Lee Chang-sub ja Peniel Shin esiintyivät myös konsertissa vieraina. 

#### Radio DJ

Minhyuk aloitti KBS CoolFM:n pitkäaikaisen radio-ohjelman *Kiss The Radion* uutena juontajana 1. marraskuuta 2021. Samalla ohjelman uudeksi nimeksi valittiin *BTOB's Kiss The Radio*. BTOB:n Seo Eunkwang oli ohjelman ensimmäinen vieras sen ensimmäisenä päivänä. *BTOB's Kiss The Radio* pyörii joka päivä iltakymmenestä keskiyöhön. 

Minhyukin ollessa karanteenissa BTOB:n muut jäsenet ottivat väliaikaisesti tämän paikan radion DJ:nä 20.-25. joulukuuta 2021.

Diskografia
-----------

*Katso myös: BtoB diskografia*
### Studioalbumit

* HUTAZONE (2019)
* BOOM (2022)

### EP-levyt

* 夏の日記 (Summer Diary) (2018) (japaninkielinen julkaisu)

### Singlet

* "Purple Rain (Feat. Cheeze)" (2017)
* "夏の日記 (Summer Diary)" (2018) (japaninkielinen julkaisu)
* "Ya" (2019)
* "오늘 밤에 (Tonight) (With Melody)" (2019)
* "알아 (Good Night)" (2021)
* "BOOM" (2022)

### Kollaboraatiot

*Ennen virallista debyyttiään BTOB:n kanssa Minhyuk oli aktiivisena underground-artistina, ja julkaisi musiikkia nimellä Heota.*

| Vuosi | Kappaleen nimi | Yhteistyössä | Albumi | Huomioita |
| --- | --- | --- | --- | --- |
| 2009 | "여전히" (Still) | Zico, Park Kyung (Block B) |  | predebyytti, nimellä Heota |
| 2015 | "I'm OK" | Postmen |  |
| 2021 | "Hello (FEAT. MINHYUK LEE (HUTA))" | CherryB | *Hello* |  |

Lähteet
-------

1. ↑  Moon: 비투비 이민혁, 래퍼 허타로 컴백..포스트맨 랩피처링 *Star News*.  July 13, 2015.
2. ↑  큐브 측 "비투비 이민혁 2월7일 의경입대, 장소-시간 비공개"(공식) *Newsen*.  January 11, 2019.
3. ↑  BTOB’s Minhyuk completes military service *Manila Bulletin*.  14.9.2020. Viitattu 5.12.2020. (englanniksi)
4. ↑  BTOB's Minhyuk shares Covid 19 recovery journey; REQUESTS fans to stay safe *PINKVILLA*.  31.7.2021.  Arkistoitu 16.11.2021. Viitattu 16.11.2021. (englanniksi)
5. ↑  BtoB's Minhyuk warns fans to "be careful" after being hospitalised for COVID-19 *NME*.  1.8.2021. Viitattu 8.12.2021. (englanniksi)
6. ↑  Cube Entertainment's new boy group completes a successful fictional debut *allkpop.com*.
7. ↑  BtoB's "Insane" MV revealed! *allkpop.com*. Viitattu March 22, 2012.
8. ↑  BTOB Targets Global Audience With Debut Showcase *mwave.interest.me*.  Arkistoitu February 26, 2014. Viitattu March 22, 2012.
9. ↑  Cube Entertainment Unveils Its Newest Boy Group, BtoB – MNET *global.mnet.com*.  Arkistoitu October 5, 2012.
10. ↑  이민혁 (HUTA) *멜론*. Viitattu 16.11.2021. (koreaksi)
11. ↑  BTOB 4U asks people to 'Show Your Love' amid hard times *m.koreatimes.co.kr*.  17.11.2020. Viitattu 5.12.2020.
12. ↑  Yi: BtoB's Lee Minhyuk Casted in 'Sweet Family' *bntnews.co.uk*.  October 13, 2015.  Arkistoitu kesäkuu 10, 2020. Viitattu kesäkuu 10, 2020.
13. ↑  비투비 이민혁, 육성재 이어 김소현과 연기 호흡 *entertain.naver.com*.  September 22, 2015.  Korean
14. ↑  Nightmare Teacher *m.movie.naver.com*.  Arkistoitu April 2, 2016. Viitattu March 3, 2016.
15. ↑  Kpop Reporter: BTOB's Minhyuk To Star In A Historical Film Titled 'The Swordsman' *Kpop Reporter | K-pop breaking news and gossip*.  17.9.2020. Viitattu 3.1.2022. (englanniksi)
16. 1 2  BTOB Minhyuk bags role in 'Her Bucket List' after flashing washboard abs for magazine cover *meaww.com*. Viitattu 3.1.2022. (englanniksi)
17. 1 2  [Today’s K-pop Chungha to come out with 2nd LP next month: report] *m.koreaherald.com*. Viitattu 9.6.2022.
18. ↑  'Goedam 2' aka 'Seoul Ghost Story' starring K-pop idol actors to release in April *meaww.com*. Viitattu 9.6.2022. (englanniksi)
19. ↑  "'아육대' 비투비 민혁, MVP 차지…B팀 종합 우승", TF News, January 31, 2014. Luettu February 17, 2015. (Korean)
20. ↑  Esquire ropes in K-pop idols BTOB Minhyuk and SF9 Dawon for FIFA 22 tournament *meaww.com*. Viitattu 16.11.2021. (englanniksi)
21. ↑  비투비 민혁, 래퍼 '허타'라는 이름으로 데뷔 이래 첫 랩 피처링 참여 *star.mbn.co.kr*. Viitattu July 13, 2015.
22. ↑  비투비 이민혁, 솔로곡 'Purple Rain' 커버 공개 (ft. 치즈) *TenAsia*.  August 8, 2017.
23. ↑  Watch: JBJ’s Kim Sang Gyun And ELRIS’s Sohee Reveal MV For "Childlike" Produced By BTOB’s Minhyuk *Soompi*.  1512551032. Viitattu 10.6.2020. (englanniksi)
24. ↑  MINHYUK JAPAN FIRST MINI ALBUM '夏の日記 (Summer Diary) リリースイベント新宿BLAZE詳細 *towershibuya.jp*.  June 8, 2018.
25. ↑  비투비 이민혁, 첫 솔로앨범 트랙리스트 공개 'ALL 자작곡' *sportschosun*.  January 8, 2019.
26. ↑  ""더 멋있어져 돌아오겠다"…'입대' 비투비 이민혁, 잠시만 안녕 [엑's 현장]", 2 Feb 2019.
27. ↑  'BTOB Lee Minhyuk solo concert, 'members send a surprise support message' *topstarnews.net*.  3 Feb 2019.
28. ↑  BTOB’s Minhyuk Comments On Upcoming Military Enlistment At 1st Solo Concert *Soompi*.  1549120541. Viitattu 10.6.2020. (englanniksi)
29. ↑  WATCH: BTOB’s Minhyuk or HUTA spills his innermost feelings in ‘Good Night’ lyric video *PINKVILLA*.  5.11.2021.  Arkistoitu 16.11.2021. Viitattu 16.11.2021. (englanniksi)
30. ↑  Park Jun-hee: Min-hyuk returns as ‘Huta’ with self-produced second LP, ‘Boom’ *The Korea Herald*.  27.6.2022. Viitattu 29.6.2022. (englanniksi)
31. ↑  비투비 이민혁, 국내외 음악 차트 1위 접수 ‘솔로도 막강’ *entertain.naver.com*. Viitattu 29.6.2022. (koreaksi)
32. ↑  이민혁 콘서트 *m.bluesquare.kr*. Viitattu 8.8.2022.
33. ↑  조선비즈: 비투비 이민혁, 단독 콘서트 성공적 개최…이창섭·프니엘 지원사격 *조선비즈*.  1.8.2022. Viitattu 8.8.2022. (koreaksi)
34. ↑  Hwang You-mee: [Today’s K-pop The Boyz dip deeper into hip-hop with 3rd single] *The Korea Herald*.  1.11.2021. Viitattu 16.11.2021. (englanniksi)
35. ↑  BTOB’s Minhyuk to host KBS CoolFM’s 'Kiss the Radio' *koreajoongangdaily.joins.com*. Viitattu 16.11.2021. (englanniksi)
36. ↑  박세연: 이민혁, 확진자 접촉→자가격리…서은광 '비키라' 스페셜 DJ *스타투데이*.  20.12.2021. Viitattu 20.12.2021.
37. ↑  비투비 이민혁 측 "코로나 음성 판정, 25일까지 자가격리"(공식) *www.msn.com*. Viitattu 21.12.2021.
38. ↑  박주연 기자: [단독 비투비 이민혁, 허타로 돌아온다…데뷔 첫 랩피쳐링] *entertain.naver.com*. Viitattu 3.1.2022. (koreaksi)

Aiheesta muualla
----------------

* BTOB:n virallinen verkkosivusto (Arkistoitu – Internet Archive) (koreaksi)
* Lee Min-hyuk Twitterissä
* Lee Minhyuk Instagramissa
* Lee Min-hyuk IMDb:ssä

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |